ddrg/super_eurlex huggingface dataset:
97/223/EY: Komission päätös, tehty 25 päivänä maaliskuuta 1997, Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskevan polkumyynnin vastaisen menettelyn päättämisestä



Virallinen lehti nro L 089 , 04/04/1997 s. 0047 - 0047



KOMISSION PÄÄTÖS, tehty 25 päivänä maaliskuuta 1997, Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskevan polkumyynnin vastaisen menettelyn päättämisestä (97/223/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 9 ja 23 artiklan, on kuullut neuvoa-antavaa komiteaa asiasta, sekä katsoo seuraavaa: (1) Komissio ilmoitti 9 päivänä kesäkuuta 1995 Euroopan yhteisöjen virallisessa lehdessä julkaistulla ilmoituksella (3) polkumyynnin vastaisen menettelyn aloittamisesta Kazakstanista, Puolasta, Venäjältä, Ukrainasta ja Uzbekistanista peräisin olevan muokkaamattoman, seostamattoman sinkin tuonnissa ja aloitti asiaa koskevan tutkimuksen. Tämän tutkimuksen tulokset Puolan ja Venäjän osalta esitetään komission asetuksessa (EY) N:o 593/97 (4). (2) Tutkimuksessa ilmeni, että Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuonti alittaa asetuksen (EY) N:o 384/96 9 artiklan 3 kohdassa tarkoitetun vähäpätöisyyden rajan, koska tuonti näistä maista edustaa maata kohti pienempää kuin yhden prosentin ja yhdessä pienempää kuin kolmen prosentin markkinaosuutta yhteisön kulutuksesta. Kazakstanista, Ukrainasta ja Uzbekistanista peräisin olevan tuonnin yhteisön tuotannonalalle aiheuttamaa vahinkoa on tästä syystä pidettävä vähäpätöisenä, ja näistä maista peräisin olevan muokkaamattoman, seostamattoman sinkin tuontia koskeva menettely olisi päätettävä. ON PÄÄTTÄNYT SEURAAVAA: Ainoa artikla Päätetään Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskeva menettely. Tehty Brysselissä 25 päivänä maaliskuuta 1997. Komission puolesta Leon BRITTAN Varapuheenjohtaja (1) EYVL N:o L 56, 6.3.1996, s. 1 (2) EYVL N:o L 317, 6.12.1996, s. 1 (3) EYVL N:o C 143, 9.6.1995, s. 12 (4) Ks. tämän virallisen lehden sivu 6
97/224/YUTP: Neuvoston päätös, tehty 24 päivänä maaliskuuta 1997, jolla täydennetään Bosnian ja Hertsegovinan vaaleja tukevasta unionin toiminnasta hyväksyttyä yhteistä toimintaa 96/406/YUTP



Virallinen lehti nro L 090 , 04/04/1997 s. 0001 - 0001



NEUVOSTON PÄÄTÖS, tehty 24 päivänä maaliskuuta 1997, jolla täydennetään Bosnian ja Hertsegovinan vaaleja tukevasta unionin toiminnasta hyväksyttyä yhteistä toimintaa 96/406/YUTP (97/224/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon 13 ja 14 päivänä joulukuuta 1996 Dublinissa kokoontuneen Eurooppa-neuvoston päätelmät, sekä katsoo, että neuvosto hyväksyi 10 päivänä kesäkuuta 1996 yhteisen toiminnan 96/406/YUTP Bosnian ja Hertsegovinan vaaleja tukevasta unionin toiminnasta (1), alunperin 14 syyskuuta 1996 järjestettäväksi suunnitellut paikallisvaalit, joita Bosnian ja Hertsegovinan tilapäinen vaalitoimikunta on siirtänyt kahdesti, on määrä järjestää vuonna 1997, ja yhteistä toimintaa 96/406/YUTP on täydennettävä, ON PÄÄTTÄNYT SEURAAVAA: 1 artikla Tämän päätöksen tarkoituksena on Euroopan unionin Euroopan turvallisuus- ja yhteistyöjärjestön toiminnalle antaman tuen jatkaminen rauhaa koskevan yleisen puitesopimuksen mukaisesti. 2 artikla 1. Edellä 1 artiklassa tarkoitettu tuki toteutetaan Bosnian ja Hertsegovinan paikallisvaalien yhteydessä EU:n tarkkailijayksikön osallistumisena ETYJ:n valvonnassa pidettävien vaalien valvontaan mukaan luettuna vaaliluetteloiden laatiminen, vaalitoimitus ja ääntenlaskenta. 2. EU:n pitkäaikaiset tarkkailijat viipyvät alueella enintään 220 päivää. EU:n keskipitkän aikavälin tarkkailijat viipyvät alueella enintään 70 päivää. EU:n lyhytaikaiset tarkkailijat viipyvät alueella neljätoista päivää. 3 artikla 1. Edellä 2 artiklassa mainituista toimista aiheutuvien lisäkulujen kattamiseen otetaan menona 5,5 miljoonaa ecua Euroopan yhteisöjen vuoden 1997 yleiseen talousarvioon. 2. Tarkkailijoiden osallistumisesta aiheutuvat kulut (esimerkiksi päivärahat, oleskelukulut, koulutuskustannukset, kuljetukset alueella ja kyseisille alueille tehtävän edestakaisen matkan kustannukset) korvataan yhteisen toiminnan 96/406/YUTP nojalla Euroopan yhteisöjen yleiseen talousarvioon menona otettavasta kokonaissummasta. 3. Edellä 1 kohdassa tarkoitetusta määrästä rahoitettavien kulujen hallinnointi toteutetaan budjettiasioissa sovellettavia yhteisön menettelyjä ja sääntöjä noudattaen. 4 artikla Neuvosto seuraa tämän yhteisen toiminnan täytäntöönpanoa. 5 artikla Tämä päätös tulee voimaan päivänä, jona se tehdään. 6 artikla Tämä päätös julkaistaan virallisessa lehdessä. Tehty Brysselissä 24 päivänä maaliskuuta 1997. Neuvoston puolesta H. VAN MIERLO Puheenjohtaja (1) EYVL N:o L 168, 6.7.1996, s. 1, yhteinen toiminta sellaisena kuin se on muutettuna päätöksellä 97/153/YUTP (EYVL N:o L 63, 4.3.1997, s. 1).
97/194/EY: Komission päätös, tehty 4 päivänä maaliskuuta 1997, tiettyjen Kreikassa määritetyillä alueilla tuotettujen laatuviinien sekä tiettyjen "paikallisten viinien" tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan kreikankielinen teksti on todistusvoimainen)



Virallinen lehti nro L 082 , 22/03/1997 s. 0054 - 0055



KOMISSION PÄÄTÖS, tehty 4 päivänä maaliskuuta 1997, tiettyjen Kreikassa määritetyillä alueilla tuotettujen laatuviinien sekä tiettyjen "paikallisten viinien" tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan kreikankielinen teksti on todistusvoimainen) (97/194/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tma-laatuviinejä ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Kreikka on esittänyt 27 päivänä tammikuuta 1997 pyyntöjä kyseisen säännöksen soveltamisesta tiettyjen alueiden osalta, pyyntöjen tarkastelu on osoittanut, että tma-laatuviinejä ja "paikallisia viinejä" tuottavat alueet täyttävät säädetyt vaatimukset; asetuksessa säädettyä 208 hehtaarin (2 080 stremmaa) rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä mainitut tma-laatuviinit ja "paikalliset viinit" täyttävät asetuksen (ETY) N:o 822/87 6 artiklan 1 kohdan toisessa alakohdassa säädetyt edellytykset edellyttäen, että liitteessä vahvistettu viljelyala ei ylity tietyn alueen kaikkien tma-laatuviinien ja "paikallisten viinien" osalta. 2 artikla Tämä päätös on osoitettu Kreikan tasavallalle. Tehty Brysselissä 4 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 206, 16.8.1996, s. 31 LIITE >TAULUKON PAIKKA>
97/151/EY: Komission päätös, tehty 4 päivänä helmikuuta 1997, tiettyjen Portugalissa määritetyillä alueilla tuotettujen laatuviinien sekä tiettyjen "vinho regional" -pöytäviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan portugalinkielinen teksti on todistusvoimainen)



Virallinen lehti nro L 059 , 28/02/1997 s. 0048 - 0049



KOMISSION PÄÄTÖS, tehty 4 päivänä helmikuuta 1997, tiettyjen Portugalissa määritetyillä alueilla tuotettujen laatuviinien sekä tiettyjen "vinho regional" -pöytäviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan portugalinkielinen teksti on todistusvoimainen) (97/151/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1592/96 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tma-laatuviinejä ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne. ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Portugali on pyytänyt 29 päivänä marraskuuta 1996, 6 päivänä tammikuuta 1997 ja 10 päivänä tammikuuta 1997 tämän säännöksen soveltamista tiettyjen tma-laatuviinien ja "vinho regional" -pöytäviinien osalta, pyynnön tarkastelu osoitti, että kyseiset tma-laatuviinit ja "vinho regional" -pöytäviinit täyttävät säädetyt vaatimukset; asetuksessa säädettyä 719 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä olevat tma-laatuviinit ja "vinho regional" -pöytäviinit täyttävät asetuksen (ETY) N:o 822/87 6 artiklan 1 kohdan toisessa alakohdassa säädetyt edellytykset edellyttäen, että liitteessä vahvistettu viljelyala ei ylity tietyn alueen kaikkien tma-laatuviinien ja "vinho regional" -pöytäviinien osalta. 2 artikla Tämä päätös on osoitettu Portugalin tasavallalle. Tehty Brysselissä 4 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 206, 16.8.1996, s. 31 LIITE >TAULUKON PAIKKA>
97/293/EY: Komission päätös, tehty 22 päivänä huhtikuuta 1997, tietyistä suu- ja sorkkatautia koskevista suojatoimenpiteistä Kreikassa tehdyn päätöksen 96/526/EY kumoamisesta (ETA:n kannalta merkityksellinen teksti)



Virallinen lehti nro L 121 , 13/05/1997 s. 0023 - 0023



KOMISSION PÄÄTÖS, tehty 22 päivänä huhtikuuta 1997, tietyistä suu- ja sorkkatautia koskevista suojatoimenpiteistä Kreikassa tehdyn päätöksen 96/526/EY kumoamisesta (ETA:n kannalta merkityksellinen teksti) (97/293/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan, sekä katsoo, että koska suu- ja sorkkatautia on esiintynyt Kreikassa, komissio teki 30 päivänä elokuuta 1996 päätöksen 96/526/EY tietyistä suu- ja sorkkatautia koskevista suojatoimenpiteistä Kreikassa ja päätöksen 96/440/EY (4), sellaisena kuin se on muutettuna päätöksellä 96/695/EY (5), kumoamisesta, päätöksellä 96/526/EY Evroksen maakunnassa käyttöön otettujen toimenpiteiden olisi oltava väliaikaisia, suu- ja sorkkatautia ei ole ilmoitettu esiintyneen 30 päivän syyskuuta 1996 jälkeen, Evroksen maakunnassa toteutetun valvontaohjelman tulokset osoittavat, että terveystilanne ei edellytä suu- ja sorkkatautia koskevia suojatoimenpiteitä, päätöksessä 96/526/EY säädetyt toimenpiteet voidaan kumota, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 96/526/EY. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12.1989, s. 13 (4) EYVL N:o L 221, 31.8.1996, s. 65 (5) EYVL N:o L 320, 11.12.1996, s. 24
97/283/EY: Komission päätös, tehty 21 päivänä huhtikuuta 1997, yhdenmukaistetuista mittausmenetelmistä dioksiinien ja furaanien massapitoisuuksien määrittelemiseksi ilmakehään joutuvissa päästöissä vaarallisten jätteiden polttamisesta annetun direktiivin 94/67/EY 7 artiklan 2 kohdan mukaisesti



Virallinen lehti nro L 113 , 30/04/1997 s. 0011 - 0011



KOMISSION PÄÄTÖS, tehty 21 päivänä huhtikuuta 1997, yhdenmukaistetuista mittausmenetelmistä dioksiinien ja furaanien massapitoisuuksien määrittelemiseksi ilmakehään joutuvissa päästöissä vaarallisten jätteiden polttamisesta annetun direktiivin 94/67/EY 7 artiklan 2 kohdan mukaisesti (97/283/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten jätteiden polttamisesta 31 päivänä joulukuuta 1994 annetun neuvoston direktiivin 94/67/EY (1) ja erityisesti sen 7 artiklan 2 kohdan, sekä katsoo, että direktiivin 94/67/EY 7 artiklan 2 kohdan mukaisesti on varmistettava, että yhteisön tasolla on käytettävissä yhdenmukaistettuja mittausmenetelmiä dioksiinien ja furaanien massapitoisuuksien määrittelemiseksi ilmakehään joutuvissa päästöissä 16 artiklassa määritellyn menettelytavan mukaisesti, tämän tehtävän suorittamiseksi komissiota avustaa direktiivin 94/67/EY 16 artiklan mukaisesti asetettu komitea, ja tässä päätöksessä määrätyt toimenpiteet ovat tämän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Mittausmenetelmät pr EN 1948 (kesäkuu 1996): "Päästöt kiinteistä lähteistä: PCDD:n/PCDF:n massapitoisuuksien määrittäminen, 1 osa - näytteenotto, 2 osa - eristäminen ja puhdistaminen, 3 osa - tunnistaminen ja kvantitatiivinen määritys", jotka on laadittu Euroopan standardointikomiteassa dioksiinien ja furaanien massapitoisuuksien määrittämiseksi ilmakehään joutuvissa päästöissä, muodostavat direktiivin 94/67/EY 7 artiklan 2 kohdan mukaiset yhdenmukaistetut mittausmenetelmät. Edellämainitusta viitenumerosta pr EN 1948 (kesäkuu 1996) tulee EN 1948 CENin hyväksyessä sen lopullisesti. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä huhtikuuta 1997. Komission puolesta Ritt BJERREGAARD Komission jäsen (1) EYVL N:o L 365, 31.12.1994, s. 34
97/280/EY: Komission päätös, tehty 17 päivänä huhtikuuta 1997, tiettyjen Itävallassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan saksankielinen teksti on todistusvoimainen)



Virallinen lehti nro L 112 , 29/04/1997 s. 0054 - 0055



KOMISSION PÄÄTÖS, tehty 17 päivänä huhtikuuta 1997, tiettyjen Itävallassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan saksankielinen teksti on todistusvoimainen) (97/280/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 536/97 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tietyillä alueilla tuotettuja tma-laatuviinejä ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Itävalta on pyytänyt 6 päivänä joulukuuta 1996, 22 päivänä tammikuuta 1997 ja 10 päivänä maaliskuuta 1997 tämän säännöksen soveltamista tiettyjen alueiden osalta, pyynnön tarkastelu osoitti, että kyseiset tma-laatuviinit täyttävät säädetyt vaatimukset; asetuksessa säädettyä 139 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä olevat tma-laatuviinit täyttävät asetuksen (ETY) N:o 822/87 6 artiklan 1 kohdan toisessa alakohdassa säädetyt edellytykset edellyttäen, että liitteessä vahvistettu viljelyala ei ylity tietyn alueen kaikkien tma-laatuviinien osalta. 2 artikla Tämä päätös on osoitettu Itävallan tasavallalle. Tehty Brysselissä 17 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 83, 25.3.1997, s. 5 LIITE >TAULUKON PAIKKA>
97/263/EY: Komission päätös, tehty 4 päivänä huhtikuuta 1997, tietyn Yhdistyneen kuningaskunnan alueen aseman tunnustamisen keskeyttämisestä Newcastlen taudin osalta (ETA:n kannalta merkityksellinen teksti)



Virallinen lehti nro L 104 , 22/04/1997 s. 0034 - 0034



KOMISSION PÄÄTÖS, tehty 4 päivänä huhtikuuta 1997, tietyn Yhdistyneen kuningaskunnan alueen aseman tunnustamisen keskeyttämisestä Newcastlen taudin osalta (ETA:n kannalta merkityksellinen teksti) (97/263/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan 3 kohdan, sekä katsoo, että Yhdistyneen kuningaskunnan alueen asemasta Newcastlen taudin osalta 3 päivänä heinäkuuta 1992 tehdyssä komission päätöksessä 92/381/ETY (2) vahvistetaan Pohjois-Irlannin asema alueena, jolla ei suoriteta rokotuksia Newcastlen tautia vastaan, lainsäädännölliset rajoitukset, jotka kieltävät järjestelmälliset rokotukset Newcastlen tautia vastaan, on nyt kuitenkin poistettu Pohjois-Irlannin osalta; tämän vuoksi on aiheellista keskeyttää Pohjois-Irlannin aseman tunnustaminen alueena, jolla ei suoriteta rokotuksia Newcastlen tautia vastaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Keskeytetään Pohjois-Irlannin aseman tunnustaminen alueena, jolla ei suoriteta rokotuksia Newcastlen tautia vastaan. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 (2) EYVL N:o L 198, 17.7.1992, s. 56
97/262/EY: Komission päätös, tehty 4 päivänä huhtikuuta 1997, Irlannin aseman tunnustamisen keskeyttämisestä Newcastlen taudin osalta (ETA:n kannalta merkityksellinen teksti)



Virallinen lehti nro L 104 , 22/04/1997 s. 0033 - 0033



KOMISSION PÄÄTÖS, tehty 4 päivänä huhtikuuta 1997, Irlannin aseman tunnustamisen keskeyttämisestä Newcastlen taudin osalta (ETA:n kannalta merkityksellinen teksti) (97/262/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan 3 kohdan, sekä katsoo, että Irlannin asemasta Newcastlen taudin osalta 2 päivänä kesäkuuta 1992 tehdyssä komission päätöksessä 92/339/ETY (2) vahvistetaan Irlannin asema alueena, jolla ei suoriteta rokotuksia Newcastlen tautia vastaan, lainsäädännölliset rajoitukset, jotka kieltävät järjestelmälliset rokotukset Newcastlen tautia vastaan, on nyt kuitenkin poistettu Irlannissa; tämän vuoksi on aiheellista keskeyttää Irlannin aseman tunnustaminen alueena, jolla ei suoriteta rokotuksia Newcastlen tautia vastaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Keskeytetään Irlannin aseman tunnustaminen alueena, jolla ei suoriteta rokotuksia Newcastlen tautia vastaan. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 (2) EYVL N:o L 188, 8.7.1992, s. 33